Beslutning om bevillingsforhold vedr. Vestsjællands Brandvæsen 
Sagsfremstilling 
19.    Beslutning om bevillingsforhold vedr. Vestsjællands Brandvæsen  
                                                                                                                        Åbent 
Sagsnr.: 326-2015-66764       J.nr.: 14.00.00            Per Nielsen.: 326-2015-385735 
  
SAGSFREMSTILLING 
Økonomistaben fremlægger forslag vedr. budget 2016 som afledt konsekvens af budget for Vestsjællands 
Brandvæsen. Kommunalbestyrelsen behandlede den 24. juni 2015 sag om etablering af fælles beredskab på 
[adresse] og godkendte herunder principperne for udarbejdelse af budget 2016 for Vestsjællands Brandvæsen. 
Den Politiske Styregruppe godkendte den 9. oktober 2015 budget 2016 for Vestsjællands Brandvæsen.  
  
Kalundborg Kommunes andel af det vedtagne budget 2016 for Vestsjællands Brandvæsen udgør 11.013.849 kr. I 
dette tal er indregnet såkaldte nye udgifter svarende til 1,5 mio. kr. for Kalundborg Kommune. Disse nye udgifter 
omhandler administrationsydelser, arbejdsskadeforsikring, husleje og nye leasingydelser. Desuden er 0,3 mio. kr. 
stiftelses-/transaktionsom-kostninger inkl. fratrædelser, som er engangsudgifter i 2016. Vestsjællands Brandvæsen 
forudsætter, at udgifterne bliver lavere de kommende år. [adresse] andel forventes at udgøre 10,4 
mio. kr. i 2017 og 10,3 mio. kr. i 2018 (i 2016 priser). I kommunens budget er afsat 8.480.100 kr. svarende til 
korrigeret budgetoverslag 2016 for Kalundborg Brand og Redning. 
  
Merudgifterne modsvares delvis af, at Vestsjællands Brandvæsen lejer lokaler af kommunen. Kalundborg Kommune 
får en ikke budgetteret huslejeindtægt på i alt 1.362.000 kr. for bygningerne i Svebølle og på Rynkevangen og 
Ester Bruun. Indtægten indgår hos Vej, Ejendom og Affald under Teknik- og Miljøudvalget. Der fremlægges senere 
særskilt sag vedrørende de økonomiske konsekvenser (engangsindtægt) i forbindelse med overgang fra eje til 
leasing af materiellet.  
  
Desuden sparer kommunen administration i forbindelse med nedlæggelse af Kalundborg Brand og Redning, 
anslået svarende til en besparelse på 170.000 kr. på Økonomiudvalgets område. 
  
I bilagte notat "Vestsjællands Brandvæsen, økonomi for Kalundborg Kommune i 2016", er der redegjort for de 
budgetmæssige konsekvenser for Kalundborg Kommune.  
  
Det er besluttet, at Kalundborg Kommune er administrationskommune.  
  
BEHANDLING 
Økonomiudvalget, Kommunalbestyrelsen 
  
INDSTILLING 
Direktøren indstiller, at der gives tillægsbevillinger på netto 502.000 kr. fordelt således: 
1. Der gives en netto tillægsbevilling til budget 2016 på 1.864.000 kr. til Økonomiudvalget, finansieret af kassen 
2. Der gives en negativ tillægsbevilling fra og med 2016 til Teknik- og Miljøudvalget på  
-1.362.000 kr. i forbindelse med huslejeindtægter hos Vej, Ejendom og Affald. Beløbet tilføres kassen. 
  
ØKONOMISKE KONSEKVENSER 
Der tillægsbevilges netto 502.000 kr. i 2016, finansieret af kassen. De økonomiske konsekvenser i forbindelse med 
overgang fra eje til leasing af materiellet (engangsindtægt for kommunen) opgøres i kommende særskilt sag.  
Økonomiudvalgets møde den 9. december 2015: 
Udvalget vedtog at anbefale direktørens indstilling. 
  
Bilag 
  
  
  
  
  
Kommunalbestyrelsens møde den 16. december 2015: 
Kommunalbestyrelsen vedtog at godkende Økonomiudvalgets indstilling. 
Vestsjællands Brandvæsen,  økonomi for Kalundborg Kommune i 
2016 
326-2015-388462 
Budgetforslag 2016 for Vestsjællands Brandvæsen 
326-2015-385636 
